הנושא בפורום 'פורום כדורגל עולמי' פורסם ע"י heavy, ‏13/9/06.
כשקשה לנו, כשרע לנו, כאשר שום דבר לא מסתדר, יש לנו מקום מיוחד ללכת אליו.
אנחנו ברי מזל, יש לנו פיסת גן עדן משלנו, אולפן ליגת האלופות של ערוץ הספורט.
פתאום שקט נפשי, דעה צלולה, הכל מתחבר והופך למובן ופשוט.
אין בפי די מילים לתאר את ההשפעות החיוביות של ה'מוסד' הזה על הגברים בארצנו.
כן, כך גם אני הרגשתי במשך שנים, הציפייה מורטת העצבים לשריקת הפתיחה, ההתרגשות הגוברת והאורגזמה המגיע בדיוק בשעה 21:00 איפשהוא שם בתחילת ספטמבר כאשר אתה שומע את המנגינה הנצחית הזאת של ליגת האלופות.
תתארו לעצמכם את האכזבה והעצב של גבר פשוט, כאשר פתאום הוא מבין, שכל זה נלקח ממנו, נשדד בצורה הכי שפלה שיכולה להיות.
הגבר הזה הוא אני, סוף סוף פתחתי את עיניי, פתחתי את עיניי למשהו שהדחקתי עונה אחרי עונה עם יותר ויותר קושי עד שלא יכולתי יותר.
אולפן ליגת האלופות הפך למאין כתב העת, כתב עת הכותב את תנ"ך הכדורגל ולאף אחד אין זכות ערעור. האולפן ביצע השתלטות מוחלטת על דעת הקהל בארץ והפך למאין תוכנית קדושה בשביל אותם חסידי דת הכדורגל.
כאשר אתה מקשיב לדעותיהם המכובדות של פרשני ושדרי האולפן, פתאום, אתה מרגיש שהמשחק הומצא על ידיהם, שזה, זה הוא, המקום היחידי בעולם שבו אוהבים, מבינים ומפרשים כדורגל. אתה מרגיש ששוללים אותך מזכותך להביע דעה ומחליטים בשבילך מה זה טוב ומה זה רע.
השליטה האבסולוטית של אנשי האולפן על דעת הקהל הישראלית הופכת ליותר ויותר חצופה ושתלטנית משנה לשנה, הרי אם אמרו באולפן שהמונדיאל האחרון היה גרוע, אז כן, בטח היה גרוע, מי אנחנו שנתווכח?
ואני שואל, מאיפה, לעזעזל, החוצפה להגיד בשידור שהמונדיאל האחרון היה גרוע, במילים כאלה או אחרות??? הרי מלר, אם אנגליה בסופו של דבר הייתה זוכה אזי היית מדבר אחרת.
נדב יעקובי היה מזמר שיר אחר לגמרי עם ליאו מסי היה פתאום עובר שתי שחקנים בין הרגליים וארגנטינה הייתה זוכה בסוף בגביע (או ספרד).
הנה לכם מבזק חברה, אתם לא היחידים שאוהבים את המשחק בעולם הזה, אין לכם שום זכות להחליט מה זה טוב ומה זה רע (לגבי המשחק עצמו) לאלפי ילדים הצמאים לכל מילה שלכם.
בזמן שרבים גדלו וגודלים על שחקנים התקפים כמו בקהאם ורונאלדו, רונאלדיניו וראול, אני גדלתי על שחקנים כמו מונטרו, קונטה , פסוטו, חאבייר זאנטי, אלה היו הגיבורים שלי, רונאלדיניו בשבילי לא יותר מסתם שחקן. אני לא חושב שמגיע יותר כבוד למישהו שעושה גלים מאשר למישהו שמנסה למנוע גולים.
ההקרבה של ההגנה האיטלקית, זה הכדורגל האמיתי, שחקנים כמו גאטוסו וקאנאבארו שהשאירו את הנשמות שלהם על הדשא בגרמניה, כמו כל שאר הנבחרת ומה שיש לכם להגיד זה שהמונדיאל לא התעלה לרמה גבוהה??? מי אתם בכלל???
למה? למה מספר השערים במשחק נחשב למדד של טוב ורע? אין לזה שום הסבר חוץ מהאינפנטיליות של אותם האנשים שאומרים את זה.
ואני אומר שאין טוב ורע בכדורגל, יש אוהב ולא אוהב! ואתם יודעים מה אומרים, אל טעם ועל ריח אין מה להתווכח!
זכורה לי במיוחד גלישה של קאנאבארו בחצי מול גרמניה, גלישה מהחצי איזה 6,7 מטר כדי לעצור מתפרצת, לא התרגשתי כך מאז הופעת ההגנה האיטלקית בחצי גמר ביורו 2000, מבחינתי, המהלך הזה הוא כמו השער השני של מאראדונה נגד אנגליה.
מה תגידו לאותם ילדים קטנים שבמשך 120 דקות ראו את המשחק (גרמ-איט) עם פה פעור ולא יכלו להירדם בלילה בסופו.
אז, זהו, כבר אמרתם, "ככה לא משחקים כדורגל", "לא רמה", "הגנתי", "חסר השרעה" וכו.....הקיצר, "תלמדו מרונאלדיניו ומסי". אני צודק מודי?
אין עוד מקום בעולם שיוצה בהצהרות של טוב ורע לגבי המשחק, רק באימפריה הישראלית יש אנשים שטיפסו על עץ גבוה מדי.
פה יש חוסר דיוק בעייתי בהגדרות. הכדורגל הגרמני מסודר, אך לא הגנתי. נבחרת גרמניה אלופת העולם בשנת 90 כבשה יותר שערים מברזיל של 94, ואני יכול לתת לך המון דוגמאות לכך שנבחרת גרמניה תמיד הייתה נבחרת התקפית ומסודרת. זו סטיגמה שנוצרה דווקא בישראל, והיא כנראה בגלל המזל שיש לגרמנים בפנדלים, וזה המקום לומר שכאב להם שהאנגלים עושים פיפי במכנסיים כשהם עצמם מנסים לבעוט כאלו.
קודם כל יופי של טור !
דבר שני, אני מציע לך לא להתרגש מאנשי הספורט בישראל. רבים מהם היו צריכים ממזמן לקפל את המזוודות. לצערי היום אובייקטיביות זה מצרך נדיר. אל תיתן לזה לקלקל לך את ההנאה מזכיית איטליה במונדיאל.
אני אומנם גם התאכזבתי כמעה מהמונדיאל אבל בסה"כ אפשר להגיד שהמונדיאל היה הרבה יותר מוצלח מהרבה אחרים.
כנראה ההודעה שאני הכי מתחבר אליה מאז שאני רשום בפורום, כאילו אני רשמתי אותה.
אין לי הרבה מה להרחיב אחרי זה, אז אני אסיים ב ואגיד תודה שאני לא לבד.
ולמרות הכל, הם צודקים. המונדיאל האחרון היה רע. לא בגלל היותו הגנתי, אלא פשוט בגלל ההגדרה של 'רע' - העדר איכות. פרט למשחקים ספורים (מעל כולם גרמניה נגד איטליה), לא היו משחקים טובים (שוב, לפי ההגדרה - איכותיים) באליפות העולם.
אוהב או לא אוהב אתה יכול לאמר על הגנה, התקפה, כדורים, שוערים שמשחקים רחוק מקו השער, שופטים ששורקים הרבה. איכות ירודה היא עובדה.
המונדיאל, היה רע לדעתך, שוב אני זוכר לדוגמא את מונדיאל 1994 שנרדמתי..ועוד בעמידה, זה היה ממש גרוע.
לגבי פרשני הספורט למינהם, זדכותם להביע את דיעתם, אבל הסובייקטיביות שלהם עוברת את גבול הטעם הטוב, לי אישית היתה הרגשה שעוד שניה הם יתחילו להיכנס לסטיגמות לא הוגנות כמו " הכודרגל האיטלקי משעמם" , " הכדורגל הגרמני הגנתי".
הם נבחרו לייצג את ערוץ הספורט ולא את עצמם, את זה הם יכולים לעשות בבית קפה על קפה וסיגריה, אבל לא באולפן רציני.
תסביר לי בבקשה מה הוביל אותך לחשוב שלא הייתה איכות ומה זה בדיוק כן מונדיאל איכותי?
סבבה לגמרי, יש לי את הצד שלי ולך את הצד שלך.
אבל 'לשדר' רק דעה אחד כל הזמן ולהשכיח, פשוט להתאלם, מכל השאר ובכך לגרום לאותה שליטה שאני מדבר אליה, לעניות דעתי, פשוט לא צודק ולא נכון לעשות לתוכנית שמכבדת את עצמה.
תגיד לי, נראה לך שאותם האנשים לא עוקצים, לא נותנים ליחסי האהדה האישיים שלהם לפרוץ להשתלט ובכך להשפיל אסכולות שלמות? ואיך אותם 'שאר האוהדים' מרגישים, על זה חשבת?
ש'ישדרו' גם את הצד השני של המטבע.
גם אני מסכימה איתך.
אני בטוחה שאם ברזיל הייתה זוכה, או ארגנטינה, המונדיאל הזה היה "נפלא" מבחינת הרוב.
אבל איטליה האפורה וההגנתית זכתה..אז איזה מן מונדיאל זה?
והתרגשתי כ"כ בסיומו.
המונדיאל, גם שם הסובייקטיביות בלטה באופן ניכר וחבל.
פשוט מאוד. רמת הכדורגל שהוצגה הייתה ירודה, מרבית השחקנים הטובים בעולם (הגנה והתקפה כאחד) לא התעלו לשיאם, פרט לחצי הגמר האלופה לא שיחקה טוב והותירה את ההרגשה שאין זוכה ראוייה, ומעט מאוד משחקים היו מעל לממוצע בליגות האירופאיות השונות.
ומה שגיא כהן עושה?
ומצד שני בוריס היקר יש כאלה שאומרים שהמונדיאל הזה היה אחד הגדולים מבחינה טקטית.
אם שמתם לב או לא השיטה שרצה במונדיאל ( שני מספרי 6) זה הטרנד החדש בכדורגל העולמי.
במילים אחרות אם את המונדיאל לא אהבתם, אז לא תאהבו גם את הכדורל בליגות שלכם בקרוב. אבל זה כמובן מתנגש שוב עם הסובייקטיביות והאהדה שלכם לקבוצותכם.
אם על ידי שני מספרי 6 אתה מתכוון לזוג קשרי אמצע דומיננטיים, אז צ'לסי ובארסה רצות עם זה כבר שנתיים.
ולא, הוא לא היה גדול טקטית. בסך הכל, ברוב המקרים רק חיכינו שתבוא כבר נבחרת נורמלית ותלמד את השחקנים שאנחנו רואים לשחק כדורגל.
אתמול מודי אמר שלדעתו כדורגל המועדונים חזק מכדורגל הנבחרות.
זו בדיוק המחשבה בה אני השתעשתי במהלך המונדיאל - מה יקרה אם לשים את בארסה מול נבחרת X. פרט לאיטליה/גרמניה של משחק חצי הגמר, צרפת של המשחק מול ברזיל וארגנטינה נגד סרביה אני לא רואה אף אחת שהייתה יכולה אפילו להוות תחרות.
אהלן, אני חדש פה.
הבעיה בפאנל של ספורט 5 היא שאין נציג לכדורגל האיטלקי, אבי מלר כמובן אנגלי בדם, נדב יעקבי הולך על ספרד וברזיל, ושגיא כהן עושה את עצמו איטלקי (למרות שהוא אוהד של לידס). אם אבי רצון היה שם לאזן את הכוחות המצב היה נראה אחרת.
אבל צריך לזכור, חלק מהשמחה של אוהדי איטליה היא לראות את כל הפרצופים הבוכים של אוהדי ברזיל, הולנד וכל שאר אוהדי הכדורגל ה"אטרקטיבי". הרי לא סתם אחד מהסמלים של אוהד איטלקי הוא תנועת האצבע המשולשת להראות לכולם שאפשר לנצח בכדורגל גם בדרך אחרת ושכולם יאכלו את הלב שלהם!
תחשוב על זה ככה, אני מכיר אישית אוהד של מכבי פ"ת (ואין הרבה כאלה), תחשוב איזה פרץ של התרגשות היה לו אם הם היו זוכים באליפות, ואז כולם היו אומרים, "אין להם בכלל אוהדים" וכל שאר ההשמצות, זה בדיוק מה שגורם לאותו אוהד להיות כל כך מאושר.
ככה היתה ההרגשה שלי כאשר איטליה זכתה, ברור שלשמוע את אותם תלונות על כדורגל סגור וכל השטויות האלה זה מאוד מקומם, אבל ככה אנחנו משחקים תמיד, וזה הסגנון שאנחנו אוהבים ומעריכים, הרבה יותר מעוד קבוצה או שחקן שמלהטטים להם על הדשא במפגן של שחצנות.
מבחינת אולפן ליגת האלופות, הם רק מביעים את דעתם, בדיוק כמו שכבר אמרו כאן.
יכול מאוד להיות שזה לא היה המונדיאל הגרוע בכל הזמנים, אבל לדעתי ולדעת רבים ומבוגרים שלהם יצא לראות הרבה מונדיאלים בעבר, זה היה מונדיאל שנמנה עם הפחות יפים. יכול מאוד להיות מה שגרם למונדיאל הזה להראות די רע היה הרף הגבוה שהציבה ליגת האלופות. אני, בכל אופן, ציפיתי שהמונדיאל יהיה המשך ישיר של היכולת שהשחקנים הציגו בליגת האלופות, אבל זה לא מה שקרה.
כל הקטע הזה הוא סוג של המחשה למה שאמרתי.
אגב, יכול מאוד להיות שהמונדיאל ירד בפופלריות שלו בשנים הבאות, בדיוק מכיוון שכדורגל מועדונים נחשב לטוב יותר משל הנבחרות ואז נגלה שהמונדיאל הזה לא היה רע בצורה מקרית, אלא שזו התחלה של מגמה.
העניין הוא שהם יוצרים סטריאוטיפים מטומטמים ומשפיעים על יותר מדי אנשים. אין לי בעייה עם דעתם האישית, זכותו של נדב יעקובי להתלהב מעוד דריבל של מסי כמו שזכותי להתרגש מגליץ' מושלם של קנבארו. אבל אני חושב שבמעמדם הם צריכים להיות הרבה פחות סובייקטיבים ולא להבליט באופן כל כך מוגזם את הסלידה/הערכה שלהם לקבוצות וסגנונות שונים.
מנסה, לא יותר.